આમ તો ગાંધીરોડ અને રિલીફરોડને જોડતા ખાડિયા ચાર રસ્તાથી ઝકરિયા મસ્જિદ સુધીના હયાત રસ્તાને ૬૦ ફૂટ પહોળો કરવાનાે મામલો છેક એપ્રિલ ર૦૧૧નાે છે. તે વર્ષે આ રોડ કે જે નવા દરવાજા રોડ તરીકે પણ અોળખાય છે, અા રોડ પર રિડેવલપમેન્ટ પ્લાન મુજબ જીપીએમસી એક્ટ ૧૯૪૯ની કલમ ૨૦૧(૧) બ મુજબ ૬૦ મીટર પહોળો કરવા માટે રોડ લાઈન કરવાનો તત્કાલીન સ્ટેન્ડિંગ કમિટીમાં ગત તા. ૨૪ અેપ્રિલ, ૨૦૧૧અે ઠરાવ પણ પસાર કરાયો હતો. ત્યારબાદ ગત તા. ૧૭ જાન્યુઅારી, ૨૦૧૫અે તંત્ર દ્વારા રોડ લાઈન કરાઈ હતી અને હવે ગત તા. ૬ મે, ૨૦૧૭થી અસરગ્રસ્તોને બીપીએમસી એક્ટની કલમ ૨૧૨(૧) મુજબ નોટિસ ફટકારાઈ છે, જેમાં જો અાગામી તા. ૧૫ જૂન, ૨૦૧૭ સુધીમાં અસરગ્રસ્તો કોર્પોરેશનને રોડ લાઈનમાં અાવતી પોતાની મિલકતને શા માટે તોડી ન પાડવી તેનો સંતોષકારક ખુલાસો નહીં કરે તો કલમ ૨૧૨(૨) હેઠળ અસરગ્રસ્તોને પોતાની મિલકત જાતે તોડી પાડવાની ફરજ પડશે તેવી ચીમકી પણ અપાઈ છે.